Гьаргси мероприятие

даргала литературала 10 класслизиб.

Тема мероприятиела:

**«Х1ябиб Г1ялиевлис 70 дус».**

Учительницы родного языка и лит –ры

Раджабова Х.Б.

Сергокъалала урга даражала школала дарган мезла ва литературала учительницала классла дурабси **«гьаргси»** мероприятиела план.

Учитель родного языка и

литературы ССОШ № 2

имени С. Абдуллаева

Халидова Патимат Магомедовна.

Сергокала - 2010 г.

9,10,11 ибти классунас дураберк1ибси внеклассный мероприятиела план.

**Тема:** Х1ябиб Г1ялиевлис **70 дус.**

**Мурад:**

1. Х1ябиб Г1ялиевла г1ямрула ва творчествола гьуйчил дурх1ни

мурхьли тянишбарес.

1. Илала произведениеби х1ясибли дурх1нази оценка чебахъес.

**Чебаъла ваях1:** Х1. Г1ялиевла сурат, иличила газетаби ва ц. сек1ли.

Вечер бех1бирхьу ведущаяни. Гъай бедлуга 10 ибил «а» классла ученица Абдуллаева Раисатлизи. Илини буру Х1 Г1ялиев чинав ак1убсил.

**Ученица:**

Даргала поэт прозаик, драматург ва г1ялим Х1ябиб Г1ялиев ак1убси

сай Сергокъалала районна Х1урхъила шилизив 1940 –ибил дуслизив.

Дагъиста университет таманбарили г1ергъи сай ак1убси шилизив

муг1яллимли, к1инайс жузала издательстволизив, Дагъиста радиолизив

редакторли узули калун. Рашид Рашидовла творчестволичила

диссертация белк1ун. Илала гьалар-гьларти назмурти сунела районна

газетализир, к1инайс республикала газетализир ва журналтазир

дурадулхъутири. Литературализи Х1ябиб Г1ялиев поэт сайлин вак1иб.

Мях1яммад-Расулла пикри х1ясибли, илала назмуртани «уч1усила

урк1илизиб бурям булхъахъули саби, уч1уси сунела г1ямруличи сагаси

х1ерли х1ерилзахъули сай, жагаирули сай, ч1умаирахъули сай»:

Дец1лара шаддешлара

Душмандешла ц1ализиб

Дебшлабирули урк1и,

Ц1акьлира г1ямрулизив.

Уч1айс г1ях1дизур Х1.Г1ялиевла назмуртала « Лех1дешла т1амри», « Дигай бик1уси улка», « Г1янт1ик1а» бик1ути ва царх1илти жузи. Илала «Ургубала урши» бик1уси поэма биалли 1983 ибил дусла республикала С.Стальскийла уличилси литературала премияличи лайикьбикиб. Х1.Г1ялиевла **«Х1ябчялмук»** бик1уси роман журналлизиб 1992 д. дурабухъун. Романнизив машгьурси далайчи Батирай сунела х1яланазивра кьасаназивра г1якьлучев дубурлан сайливанра устадешличил уч1айс гьалаихьили сай. Авторла бугаси кьаламлиуб чевях1си поэтла г1ямрула гьуни Х1Х ибил даршдусла дубурлан хъубзарла халаси ва мурхьси художественный суратличи шурбухъи саби.

Дурх1нани Х1.Г1ялиевла назмурти дуч1а.

**Дуц1румла барх1ехъуни.**

Агь, х1ябилра дигахъис

Дуц1румла барх1ехъуни,

Барх1ехъ ургубакадли

Хяса-пух1личил гьуни.

Т1инт1ли бирар ургуба

Аваданни, гьайбатли,

Ца бара бамсахъурли

Адамла х1яракатли.

Багьлабиру илини

Жяг1ял шаладикайчи,

Хъубзурала гунзрани

Г1урра чебаргъахъайчи.

Дигахъис аршилабад

Чарбулхъути адамти,

Буц1ар х1янчила ц1али

Адикьурти макьамти.

Гьанна ц1уэрлизиб саб

Авлахъунала арии,

Лугнара чула бурги

Ахъкадуцили сари.

Далай саби бег1лара

Инсан х1улурк1ахъуси

Дурхъал х1янчиличила.

Халал талих1личила.

**К1ел команда ак1ахъи дурх1нани викторина дурабурк1ули саби**.

1. Х1. Г1ялиев ак1убси дус ва ши.
2. Илала г1ямрула гьуни.
3. Х1.Г1ялиевла С.Стальскийла премияличи лайикьбикибси сегъуна произведение баладая х1ушани?
4. Сегъуна роман белк1уна Х1.Г1ялиевли?
5. Ил роман чичила белк1и илини?
6. Х1ябиб Г1ялиевличила се бурули поэт Мях1яммад-Расул Расуловли?

**Багьираби:**

1. Шурмачибад кабикалли, х1ебубк1ар, шиннизи кабикалли, бубк1ар.

***(кагъар)***

1. Хъусбит1алли –дард буран. ***(кьалам)***
2. К1ап1раркъи - галга ах1ен, бирбубкъи х1ева ах1ен. ***(жуз)***
3. Я асес х1ейрар,

Я бицес х1ейрар,

Амма гьар инса бирар. ***(у)***

1. Шиниша гьимирличир

Лер ц1убати гьайкурти.

6. Арцан саби – х1или бужар. ***(х1ур (жибин)***

**Буралаби.**

* 1. Разидеш кьаркьа арадеш саби.
  2. Урк1и разили биалли, чарх вавали бирхъур.
  3. Далай-урк1илис дарман.
  4. Замунти сегъунтил, далуйтира илдигъунти дирар.
  5. Анц1к1и х1едалусини, разидешра х1ебала.
  6. Дукелц1и лерси хъали талих1ла бирар.
  7. Букуси мер бег1ливан чилилра хъарсх1ебиру.
  8. Вег1ла изала вег1ли г1ях1ил бала.

**Ведущая.**

Гьанна дурх1ни, Х1.Г1ялиевла **«Кьац1личила бурала»** бик1уси

поэма х1ясибли сценка чебиахъу 10 **«в»** кл. дурх1нани.

Иш поэма саби пулан пачачила, илала кьясдешличила, масличи

гъаргъдешличила, увях1дешличила, илини шантачи дирути гуж-

зулмуличила.

Леври цап улан пача

Пулан пачалихълизив

Х1ерирулри ил пача

Алжанала анхълизив

Г1елайкилри ил пача

Лиг1матунази либх1ли,

Амма иличи х1еръиб

Балк1унси х1уй талих1ли.

Дурх1нани абзбикили делхъ диру. Жагати делхъ (лезгинка) дариб 10 **«а»** кл . буч1антани.

Буч1анти ургаб г1ях1си далайла конкурсра бетерхур. Жагаси далай белч1ун 9 **«б»** кл. буч1ути рурсби Юсупова А. ва Ибрагьимова С.

Вечерла ахирлизиб Пат1имат Мях1яммадовани дурх1нас халаси баркалла багьахъур. Дурх1нас вечер г1ях1бизур.